[{"text_idx": "#000005", "text": "Crewyd Llynnoedd yr Ardd gan William Paxton, y perchennog tir a drawsffurfiodd yr Ysta\u0302d Middleton wreiddiol o\u2019r 17eg ganrif i fod yn barc dw\u0302r godidog yn arddull Cyfnod y Rhaglywiaeth. Ffurfiwyd ei system ddyfeisgar o lynnoedd, nentydd, pyllau a rhaeadrau, gan ddefnyddio argaeau, pontydd a llifddorau. Roedd y rhain nid yn unig wedi ychwanegu prydferthwch i\u2019r parc, ond fe\u2019u dyluniwyd hefyd er mwyn darparu cyflenwad dw\u0302r hynod o gyfoes i\u2019r Neuadd Middleton newydd."}, {"text_idx": "#000006", "text": "Dros gyfnod o amser, trodd y llynnoedd yn raddol yn ddrysgoed lleidiog, wedi\u2019u tagu a\u0302 choed nes ei bod hi\u2019n anodd credu bod dw\u0302r clir yno ar un adeg."}, {"text_idx": "#000007", "text": "Yn awr, fesul un, mae\u2019r saith llyn yn cael eu hadfer \u2013 yn gyntaf Pwll yr Ardd, yna\u2019r bont a\u2019r gored sy\u2019n cadw Llyn Uchaf yn o\u0302l, a Llyn Canol. Gyda chymorth Cronfa Dreftadaeth y Loteri i adfer y tirwedd a luniwyd yng nghyfnod y Rhaglywiaeth, ry\u2019n ni\u2019n cynllunio adfer y llynnoedd eraill erbyn 2020."}, {"text_idx": "#000009", "text": "Mae amodau llaith y pridd ar lan y dw\u0302r yn ddelfrydol hefyd ar gyfer planhigion lluosflwydd fel bleidd-dag y gaeaf, crafanc-yr-arth, briallu\u2019r gerddi, gellesg, ffug-farf-y-bwch, rheonllys mawr a bresych drewllyd, tra bod lili\u2019r dw\u0302r yn ffynnu ar wyneb y dw\u0302r yn Llyn Uchaf."}, {"text_idx": "#000010", "text": "Caeau bryniog, cadwyn o lynnoedd, rhaeadrau tawel a choedlannau aeddfed i gyd yn cyfrannu at dirwedd sy\u2019n ymddangos yn fythol a diderfyn. Ond hoffem eich annog i edrych eto.\nYr Ysta\u0302d Middleton \u2013 Stori\u2019n datblygu\nOutstanding contemporary horticulture and architecture situated in a historic landscape has been perceived as an important attraction for our visitors.\nPodlediad y Pot Blodyn \u2013 yr un gydag adferwr tirweddau, Angharad Phillips\nBruce Langridge chats to Angharad Phillips about the landscape restoration that has attracted thousands of visitors to the National Botanic Garden of Wales in 2021."}, {"text_idx": "#000015", "text": "Bruce Langridge chats to Angharad Phillips about the landscape restoration that has attracted thousands of visitors to the National Botanic Garden of Wales in 2021."}]